
 Camera Deputaţilor

Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Racşa, prin reorganizarea comunei Oraşu Nou, judeţul Satu Mare, trimisă Comisiei noastre pentru dezbatere şi avizare în fond, cu adresa nr.Pl.x.501 din 5 septembrie 2007.


Camera Deputaţilor este prima Cameră sesizată.



Comisia a examinat propunerea legislativă sus-menţionată în şedinţa din 19 septembrie 2007 şi a hotărât cu unanimitate de voturi să supună Plenului Camerei Deputaţilor dezbaterea şi adoptarea acesteia. 


Prin obiectul de reglementare şi conţinutul său, propunerea legislativă se încadrează în categoria legilor organice.



   PRESEDINTE,




  SECRETAR,



RELU FENECHIU 



SEREŞ DENEŞ 

RAPORT  

asupra propunerii legislative privind înfiinţarea comunei Racşa, 

prin reorganizarea comunei Oraşu Nou, judeţul Satu Mare

Cu adresa nr.Pl.x.501 din 5 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită şi avizării în fond, cu propunerea legislativă privind înfiinţarea comunei Racşa, prin reorganizarea comunei Oraşu Nou, judeţul Satu Mare.


La întocmirea Raportului comisia a avut în vedere avizul favorabil al Consiliului Legislativ nr.1114/22.08.2007, avizul Comisiei juridice, de disciplină şi imunităţi nr.Pl.x501/11.09.2007, precum şi punctul de vedere negativ al Guvernului nr.1917/26.07.2007.


Prezenta propunere legislativă are ca obiect înfiinţarea comunei Racşa, judeţul Satu Mare, această localitate fiind în prezent sat component al comunei Oraşu Nou.


Localitatea Racşa propusă pentru înfiinţare are o populaţie de 2945 locuitori din care 60% este reprezentată de populaţia ocupată de activităţi neagricole. Potenţialul economic care să asigure echilibrul bugetar al comunei este reprezentat de agenţi economici privaţi, cu activităţi pe diverse pofile (comerţ, prestări servicii, transport), construcţii, agricultură, precum şi impozite şi taxe locale. Locuinţele construite după anul 1960 sunt în proporţie de 95%, existând de asemenea şi spaţii construite pentru instituţii şi dotări: primărie, şcoală primară şi gimnazială, punct farmaceutic, post de poliţie, staţie de transport auto.


Comuna Oraşu Nou rămasă după reorganizare are o populaţie de 3932 locuitori, din care 70% este reprezentată de populaţia ocupată în activităţi neagricole. Potenţialul economic care să asigure echilibrul bugetar al comunei este reprezentat de agenţi economici privaţi, cu activităţi pe diverse pofile (comerţ, prestări servicii), construcţii, industrie uşoară, zona de agrement Lac Mujdeni, precum şi impozite şi taxe locale. Locuinţele construite după anul 1960 sunt în proporţie de 80%, existând de asemenea şi spaţii construite pentru instituţii şi dotări: primărie, şcoală primară şi gimnazială, punct farmaceutic, post de poliţie, staţie de transport auto.



Referendumul local a avut loc la data de 15 aprilie 2007, iar din totalul de 5.605 persoane înscrise în lista pentru referendum, au participat 3.466 persoane. Din totalul de 3.466 voturi valabil exprimate, un număr de 3.358 voturi au exprimat acordul pentru înfiinţarea comunei Racşa.


Examinând propunerea legislativă, conţinutul documentaţiei anexată şi avizul Consiliului Legislativ, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor dezbaterea şi adoptarea acesteia cu modificările propuse în raport. 


Propunerea legislativă a fost dezbătută în şedinţa din 19 septembrie 2007, la lucrările comisiei fiind prezenţi 24 deputaţi din totalul de 29 membri ai comisiei.


Prin obiectul de reglementare şi conţinutul său propunerea legislativă face parte din categoria legilor organice.


Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


Raportul comisiei a fost adoptat cu unanimitate de voturi.

       


                              PREŞEDINTE,

                           SECRETAR,



     


       RELU FENECHIU 


     SEREŞ DENEŞ
Consilieri: Mona Georgeta Baban

Arh. Victor Cristea

I. Amendamente admise
Comisia propune adoptarea propunerii legislative cu următoarele modificări:

	Nr. crt.
	Text iniţial
	Text propus de Comisie

(autorul amendamentului)

	Motivarea amendamentelor propuse

	  0
	1
	2
	3

	1.
	Lege 

privind înffinţarea comunei  Racşa, prin reorganizarea comunei Oraşu Nou, judeţul 
Satu Mare.

	LeGE

pentru  înfiinţarea comunei Racşa, judeţul Satu Mare, prin reorganizarea comunei Oraşu Nou
(propunerea comisiei)


	Pentru uniformitate în redactare cu celelalte acte normative cu obiect de reglementare similar.

	2.
	
 Art.1. (1) Se înfiinţează comuna Raşca, judeţul Satu Mare, având în componenţă satele Racşa şi Racşa Vii, prin reorganizarea comunei Oraşu Nou.

(2) Reşedinţa comunei se stabileşte în satul Racşa. 
	
Art.1. – (1) Se înfiinţează comuna Racşa, judeţul Satu Mare, având în componenţă satele Racşa şi Racşa -Vii, prin reorganizarea comunei Oraşu Nou.

(2) Reşedinţa comunei Racşa se stabileşte în satul Racşa.

(propunerea comisiei)

	Pentru scrierea corectă a denumirii comunei Racşa.
Pentru rigoare normativă. 



	3.
	
Art.2. (1) În urma reorganizării prevăzute la art.1, comuna Oraşu Nou are în componenţă satele Oraşu Nou, Oraşu Nou Vii, Prilog, Prilog Vii şi Remetea Oaş.

(2) Reşedinţa comunei rămâne în satul Oraşu Nou.

	
Art.2. (1) În urma reorganizării prevăzute la art.1, comuna Oraşu Nou are în componenţă satele Oraşu Nou, Oraşu Nou-Vii, Prilog, Prilog-Vii şi Remetea Oaşului.

(2) Reşedinţa comunei Oraşu Nou rămâne în satul Oraşu Nou.


(propunerea comisiei)

	Pentru scrierea corectă a denumirii localităţii  Remetea Oaşului.
Pentru rigoare normativă

	  4.
	
Art.3. - (1) Până la constituirea, potrivit legii, a autorităţilor administraţiei locale în comuna Racşa, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.

(2) Salarizarea persoanelor prevăzute la alin(1) se face, potrivit reglementărilor legale în vigoare, din bugetul comunei Oraşu Nou.


	
Art.3. - (1) Până la constituirea, potrivit legii, a autorităţilor administraţiei publice locale în comuna Racşa, rezolvarea problemelor curente se asigură de către doi delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.

(2) Salarizarea persoanelor prevăzute la alin.(1) se face, potrivit reglementărilor în vigoare, din bugetul comunei Racşa.

(propunerea comisiei)

	Pentru un plus de rigoare normativă şi respectarea normelor de tehnică legislativă.



	5.
	

Art.4. - (1) Consiliul Judeşean Satu Mare şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a Judeţului Satu Mare şi cu Consiliul Local al Comunei Oraşu Nou, repartizează veniturile şi cheltuielile bugetului pe anul 2007, precum şi patrimoniul actual al comunei Oraşu Nou între comunele prevăzute la art.1 şi art.2.

(2) Veniturile şi cheltuielile care, în condiţiile legii, revin de drept comunei Racşa, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din impozitul pe venit, pentru echilibrarea bugetelor locale, în limita prevederilor aprobate pentru anul 2007, pe ansamblul judeţului Satu Mare.


(3) Bugetul comunei Racşa pe anul 2007 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Satu Mare.

_____________________________


	

Art. 4. – (1) Consiliul Judeţean Satu Mare şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a judeţului Satu Mare şi Consiliul Local al Comunei Oraşu Nou, repartizează veniturile şi cheltuielile bugetului pe anul 2008, respectiv patrimoniul actual al comunei Oraşu Nou,  între comunele prevăzute la art.1 şi 2.

 
(2) Veniturile şi cheltuielile care, în condiţiile legii, revin de drept comunei Racşa, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din taxa pe valoarea adăugată, pentru echilibrarea bugetelor locale, în limita prevederilor aprobate pentru anul 2008, pe ansamblul judeţului Satu Mare.

(3) Bugetul comunei Racşa pe anul 2008 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Satu Mare.

(4) Operaţiunile de predare-preluare se fac pe bază de protocol, încheiat între primarul comunei Oraşu Nou şi delegatul desemnat prin ordin al prefectului, cu atribuţii de primar al comunei Racşa.



(propunerea comisiei)
	Pentru un plus de rigoare normativă şi corelare cu textele existente în celelalte acte normative cu obiect de reglementare similar.

Reformulare efectuată pentru o redactare corectă a textului alin.(2), întrucât de principiu prevederile actelor normative se aplică de la data intrării lor în vigoare.
De asemenea, s-a urmărit o uniformitate în redactare cu celelalte acte normative cu obiect de reglementare similar. 
Pentru unitate în redactare cu alte acte normative cu obiect de reglementare similar.


	6.
	
_____________________________
	
Art.5.- Se autorizează Ministerul Economiei şi Finanţelor să introducă modificările ce decurg din aplicarea prezentei legi, în bugetul de stat pe anul 2008 şi în bugetul Ministerului Internelor şi Reformei Administrative.

(propunerea comisiei)
	Pentru unitate în redactare cu alte acte normative cu obiect de reglementare similar.


	7. 
	
______________________________
	
Art.6. - Alegerile pentru autorităţile administraţiei publice locale în comuna nou- înfiinţată potrivit art.1 se organizează în termen de cel mult 6 luni de la data intrării în vigoare a prezentei legi.


(propunerea comisiei)  
	Pentru unitate în redactare cu alte acte normative cu obiect de reglementare similar.


	8.
	
 _____________________________
	
Art. 7.  –  Până la noile alegeri locale, autorităţile administraţiei publice locale din comuna Oraşu Nou, judeţul Satu Mare, funcţionează în componenţa avută la data intrării în vigoare a prezentei legi.


(propunerea comisiei)

	Pentru unitate în redactare cu alte acte normative cu obiect de reglementare similar.


	9. 
	
_____________________________

	
Art. 8 – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr.54-55 din 27 iulie.1981, cu modificările şi completările ulterioare, se modifică în mod corespunzător.


(propunerea comisiei)
	Pentru unitate în redactare cu acte normative cu obiect de reglementare similar.



Consilieri: Mona Georgeta Baban

Arh. Victor Cristea

